CELEX: 62010TN0032
Language: et
Date: 2010-01-22 00:00:00
Title: Kohtuasi T-32/10: 22. jaanuaril 2010 esitatud hagi — Ella Valley Vineyards versus Siseturu Ühtlustamise Amet — Hachette Filipacchi Presse (ELLA VALLEY VINEYARDS)

27.3.2010   
            
            
               ET
            
            
               Euroopa Liidu Teataja
            
            
               C 80/40
            
         22. jaanuaril 2010 esitatud hagi — Ella Valley Vineyards versus Siseturu Ühtlustamise Amet — Hachette Filipacchi Presse (ELLA VALLEY VINEYARDS)
   (Kohtuasi T-32/10)
   2010/C 80/65
   Hagiavaldus esitati prantsuse keeles
   
      Pooled
   
   
      Hageja: Ella Valley Vineyards (Adulam) Ltd (Jeruusalemm, Iisrael) (esindaja: advokaat C. de Haas)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas: Hachette Filipacchi Presse SA (Levallois-Perret, Prantsusmaa)
   
      Hageja nõuded
   
   
               —
            
            
               tühistada tervikuna Siseturu Ühtlustamise Ameti (kaubamärgid ja tööstusdisainilahendused) esimese apellatsioonikoja 11. novembri 2009. aasta otsus, millega rikuti määruse (EÜ) nr 207/2009 artikli 8 lõiget 5;
            
         
               —
            
            
               mõista äriühingu ELLA VALLEY VINEYARDS kohtukulud välja Siseturu Ühtlustamise Ametilt vastavalt Üldkohtu kodukorra artiklitele 87–93.
            
         
      Väited ja peamised argumendid
   
   
      Ühenduse kaubamärgi taotleja: hageja
   
      Asjaomane ühenduse kaubamärk: kujutismärk „ELLA VALLEY VINEYARDS” kaupadele klassis 33 (registreerimistaotlus nr 3 360 914)
   
      Vastulause aluseks oleva kaubamärgi või tähise omanik: Hachette Filipacchi Presse SA
   
      Vastulause aluseks olev kaubamärk või tähis: Prantsuse sõnamärk ja ühenduse sõnamärk „ELLE” kaupadele klassis 16 (ühenduse kaubamärk nr 3 475 365)
   
      Vastulausete osakonna otsus: lükata vastulause tagasi
   
      Apellatsioonikoja otsus: tühistada vastulausete osakonna otsus
   
      Väited: määruse (EÜ) nr 207/2009 artikli 8 lõike 5 rikkumine, kuna asjaomase avalikkuse jaoks ei teki kõnealuste kaubamärkide vahel mingit seost ning kaubamärgi „ELLA VALLEY VINEYARDS” kasutamine ei tähenda varasemate kaubamärkide „ELLE” maine põhjendamatut ärakasutamist.